
Jausmų organais žmogus įgauna įspūdžių, iš kurių 
jame atsiranda išorinio pasaulio vaizdas. Teisingas 
išorinio pasaulio vaizdas žmoguje gali atsirasti tik 
tada, kai jo jausmų organai normališkai funkcijuoja. 
Vieni ar kiti žmogaus jausmų organų trūkumai sukuria 
jame nepilną ar iškreiptą kai kurių išorinio pasaulio 
įvykių vaizdą, pav.: priekurtys negali turėti supratimo 
„apie garso atgarsius, daltonizmu sergąs neskiria spalvų 
Ip gi 

Įspūdžiai, kuriuos žmogus įgyja iš išorinio pašau- 
lio, kažkaip palieka pėdsakų nesąmoningoje jo psichikos 
sieroje ir yra paruošta neišsemiamą jo gyvenimo 
prityrimo medžiaga, palengvinanti toliau jo minčiai 
veikti. Pav.: muzikui netenka galvoti apie kiekvieną 
smičiaus judesį, kai jis griežia žinomą meliodiją; dai- 
lininkas drąsiai ir tvirtai dirba teptuku, audekle vaiz- 
duodamas tėmijamus- gamtos reiškinius. Taip vienas, 
taip ir antras ne išsyk tai yra atsiekę, tik ilgalaikiu 
lavinimusi yra įgyję savo nesąmoningoje psichinėje 
„sieroje garsų bei spalvų harmoniją, kurią ir naudoja, 
kiek reikia, sąmonei palyginti nedaug tedalyvaujant. 

Žmogus, neturįs teisingai veikančių jausmų organų, 
negali savo nesąmoningoje psichinėje sieroję sutaupyti 
užtektinai įvairiųįspūdžių, užtat jo gyvenimo prityrimas 
yra vienašališkesnis bei menkesnis, jo veiksmai lėtoki 
ir nedrąsūs, nes jiems įvykinti reikalingas kaskart di- 

desnis minties įtempimas. Toks asmuomažiau tikęs 
„savarankiškai gyventi,. jis dažnai yra invalidas. ir reika- 
lingas visuomenės paramos. 

Jausmų organai kontroliuoja žmogaus veiksmus; 
jie yra lyg ir sargyba, sauganti veikiantį žmogų nuo 
gresiančių jam pavojų ir galimų pakenkimų. Tų pa- 
vojų kiekviename žingsnyje teikia žmogui nėpermal- 
daujami ir bešališki gamtos dėsniai,kurie čia pat be 
jokio pasigailėjimo baudžia jį už kiekvieną jo klaidą 
bei užsižiopsojimą.  Pav.: jei, gatvėj tamsią naktį 
eidamas, neįžiūrėsi stulpo, tai užkliūsi už jo ir sukelsi 
„sau skausmo; jei nenugirsi ratų braškėjimo ir važėjo 
šūkavimo užpakaly, tai būsi parverstas; jei laiptais 
eidamas suklupsi, tai paslysi, parpulsi ir išsilaužsi 
koją ir t. t. 

Gamta visai vienodai, be jokių+ išimčių keršyja 
už klaidas taip sveikam, taip ir žmogui su trūkumais. 
Tačiau sveikam žmogui tos žiaurios gyvenimo pamo- | 
kos nėpraeina nepalikusios pėdsakų: jis aiškiai gali 
suprasti savo nepasisekimų priežastis; apibendrindamas 
savo tėmijimus ir darydamas iš jų logiškų išvadų, 
jis prisitaiko gyvenimui ir rečiau pakliūva į nelaimę; 
jo mintis verčiama stipriau veikti, del ko jo protas 
greičiau, geriau ir visapusiškai išsivysto; jame išsidirba 
tam tikras santykiavimas su išoriniu pasauliu; savo klai- 
domis jis pripranta labiau kaliinti patį save negu 
aplinkinius. Jei, pav., kūdikis palytės karštą daiktą ir 
nudegs savo ranką, tai tas jį daug daugiau pamokys, 
negu visi pavyzdingųjų auklių pamokymai; jis puikiau- 
siai supras, kad ne visi blizgantieji daiktai galima be 
pavojaus liesti. 

Visai kas kita pastebima žmoguje su vienais 
ar kitais jausmų organų trūkumais: jo protas savo 
darbui neturi pakankamai medžiagos, užtat jis savo 
vystymesi atsilieka arba tiktai vienapusiškai išsivysto; 

jo apibendrinimai ir logiškos išvados dažnai neteisingos 
ir nebešališkos, gyvenimo pamokos mažai jį pamoko, 
nes, nevisai jų reikšmę suprasdamas, jis linkęs labiau 
kaltinti kitus, 0 ne patį save, užtat jame išsivysto 
įtartingumas ir perdidelis erzinimasis. Zodžiu, asmens 
su jausmų organų trūkumais artėja prie silpnapročių 
tipo, skirtumas tik tas, kad pirmu atveju proto išsi- 
vystymo menkumas pareina nuo jausmų organų trū- 
kumų, o antru atveju nuo defektų smegenyse. 

Zinoma, jausmų organų trūkumams esant, prisi- 
taikymas vaidina gana didelį vaidmenį, nes trūkstančius 
organus pakeičia stipresnis sveikųjų organų veikimas, 
pav.: akluosiuose gerai išsivystęs jutimas, kurčiuo- 
siuose — regėjimas ir t.t. Tačiau tokiu prisitaikomumu 
perdaug neatsieksi, skirtumas vis tik, pav., tarp regin- 
čiojo ir neregio, kurčiojo ir girdinčiojo, didžiausias. 
Tas skirtumas yra tuo ryškesnis, juo ilgesnį laiką 
tęsėsi jausmų organų trūkumas, 0 ypač jei tie trūkumai 
žmoguje iš prigimimo arba nuo mažemėlės, t. y., kai 
jo nesąmoningoje psichinėje sieroje dar nespėjo susi- 
telkti pakankamai įspūdžių ir kai jis negalėjo įsigyti 
užtenkamai visapusiško gyvenimo prityrimo. 

Nevisi jausmų organai turi žmogui vienodai svar- 
bios reikšmės gyvenimo kovoje. Galimas dalykas, 
kad, pav., be uoslės: arba skonio žmogus lengviau 
apsieitų, negu be regėjimo, klausos ar lytėjimo. Gal 
uoslė mūsų keturkojuose protėviuose buvo labiau 
išsivysčiusi ir daugiau reikalinga, nes įspėdavo juos 
apie gresiantį pavojų net tada, kai jo dar nebuvo 
matyti. Skonis žmoguje, tur būt, įautresnis;/ negu gy- 
vuliuose, nes jų skonio speneliai ant liežuvio labiau 
pritaikinti grobiui sulaikyti negu įvairiems gastronomijos 
pojūčiams jausti ir t. t. Tačiau tenka; manyti, kad visi 
jausmų organai daug-maža žmogui reikalingi; jei išsyk 
ir atrodo, kad be vieno ar kito iš jų galima apsieiti 

tai tas tik del to, kad mokslas jų reikšmę dar nevisai 
yra išaiškinęs. 

Jausmų organų srityje, 0 ypač regėjimo, klausos 
ir surišto su ja nebylumo, simuliavimas dažnai pasitaiko. 
To simuliavimo tikslas yra arba tas, kad gautų atly- 
ginimą už lošumą, arba, kad išvengtų kareiviavimo ar 
kitos prievolės, arba kartais, kad pasiliuosuotų nuo 
teismo ir bausmės užnusikaltimus. Einant įstatymais, 
teismas laiko nekaltinamais tik kurčiuosius —nebylius 
iš prigimimo arba iš mažens, negavusius tam tikro 
auklėjimo. Tačiau, turint omenyje, kad įvairių jausmų 
organų trūkumai vienaip ar kitaip sulaiko ir apriboja 
žmogaus psichiškąjį išsivystymą, reikėtų kiekvienas šios 
rūšies trūkumas laikyti kaltę mažinančia aplinkybe. 


||, 


Lytėjimas yra žmogaus gabumas palietimu su 
žinoti įvairių daiktų savybes. Palietimo arba taktilio 
jautrumo pakitimai, jų diagnozinė reikšmė, simuliavimas 
ir jo pažinimas jau išdėstyta nervų ligų skyriuje?). 

Užuodimas yra žmogaus gabumas įgauti įvairias 
kvapsnis ir skirti jų stiprumą bei rūšį. Periferinės 
užuodimo organo galūnės tam tikrų skaidulų pavidalu 
(fila oliactoria) šakojasi nosies vidaus viršutinės dalies 
gleivinėje.  Užuodimo skaidulos pro rėtikaulio skylutes 
eina į kiaušo vidų į vad. užuodimo rntuliuką (bulbus 
olfactorius) ir iš čion vad. užuodimo traktu (tractus 
oltactorius) į tam tikrą centrą, esantį smegenų žievėje 
smilkinio dalies viršūnėje. 

Užuodimo tyrimas daromas, artinant prie vienos 
ar antros šnerplės (vieną uždengus) įvairių, tiriamajam 
žinomų, švelniai kvepiančiųjų daiktų, pav.: mėtą, rožę, 
žibutę ir kt. Naudotis smarkiai kvepiančiais erzinančiais 


1) Apsimetimas (nervų ligos) 16 pusl. 

daiktais, pav.: krienais, lekiančiuoju spiritu ir kt., ne- 
reikia, nes jie labiausiai veikia į nosies gleivinėje esan- 
čias trilypio nervo (n. trigeminis) jautrumo galūnes. 
Užuodimą tiriant, naudojasi taip pat ir įvairiais prie- 
taisais, olfaktometrais vadinamais. 

Užuodimo pakitimai galima tėmyti ar tik vienoje 
šnerplėje ar abiejose kartu.  Užuodimas gali būti 
susilpnėjęs (hiposmia), arba sustiprėjęs (hiperosmia), 
o kartais gali jo ir visai nebūti (anosmia); jis gali taip 
pat būti iškreiptas (disosmia), kai žmogus, gaudamas 
vieną kvaipsnį, jaučia kitą; arba užuodimo pojučiai 
gali atsirasti savaime, be jokių išorinių erzinimų (pa- 
rosmia). 

Vieni ar kiti užuodimo pojučių pakitimai gali 
pareiti arba nuo pakitimų nosies gleivinėje, arba apla- 
mai nuo įgimto užuodimo organų nedasivystymo, arba 
nuo užuodimo centrų, laidininkų ar periferinių skaidulų 
užgavimo. Šiuo pastaruoju atveju anosmija ar hipos- 
mija rodo į tai, kad užuodimo keliai toj ar kitoj vietoj 
nutrūkę arba jų. laidumas sumenkėjęs; hiperosmija 
rodo į užuodimo organų įjaudinimosi padidėjimą; 
disosmija bei parosmija rodo į tai, kad užuodimo keliai 
vienoj ar kitoj srityj įtraukti į erzinimosi procesą. 

I IE Užuodimo pojučių pakitimai rodo į centrų užga- 
vimą tada, kai juos tuo pat laiku seka ir klausos . 
pakitimas. Jei antrinės kilmės užuodimo pojučiai 
pakitėję tik vienoje šnerplėje, tai kurtumo reiškiniai 
pastebima priešingoje ausyje. Užuodimo pojučių pa- 
kitimai, pareinantieji nuo laidininkų užgavimo, duoda 
greta einančių reiškinių, kurie būna įvairūs, atsižvel- 
giant į užgavimo vietą, pav.: jei laidininkų užgavimas 
yra regėjimo takų kryžiavimosi srityje, tai kartu užgau- 
„nama ir abiejų akių regėjimas; užuodimo traktų užga- 
vimas keičia užuodimą ir duoda, be to, pusinį regėjimo 
"lauko išnykimą (hemianopsia); užuodimo trakto užga- 

vimui esant tik vienoje pusėje, užuodimo sumenkėjimas 
pastebimas tik vienoje toj pačioj pusėje, o hemianopsija 
prešingoje pusėje ir t.t. Užuodimo skaidulų užgavimas, 
silpnindamas užucdimo pojučius, greta to mažina ar 
sunaikina nosies relleksą ir duoda nosies gleivinės 
anesteziją, kitose veido dalyse įautrumui liekant. 

Skonis yra žmogaus gabumas įgauti įvairių 
skonio pojučių, skirti jų stiprumą bei rūšį. Periferinės 
skonio organų galūnės, vad. skonio spenelių (papillae 
gustatoriae) pavidalu, patilpę liežuvyje, minkštajame 
gomuryje ir priešakiniuose ryklės lankeliuose. Iš čion 
skonio laidininkai eina į pailgąsias smegenis: nuo 
priešakinių dviejų liežuvio trečdalių — liežuvio nervu 
(n. lingualis), o nuo kitų skonio sričių — liežuvio- 
ryklės nervų (n. glossopharingeus). Iš pailgųjų sme- 
genų skonio laidininkai kyla prie regėjimo kriaušo, 
tam kelyj tarp savęs kryžiuodamiesi. Toliau jie krypsta 
į tam tikrą skonio centrą, esantį antsilvinės srities 
smegenų žievėje. 

Skonio tyrimas daromas, lašinant ant iškišto 
liežuvio skiedinių: cukraus, acto, druskos ir chinino. 
Skonis tiriamas vienoje ir antroje liežuvio pusėje, 
priešakinėje ir užpakalinėje jo dalyje skyrium. Skonio 
pakitimai galima tėmyti ar tik vienoje liežuvio pusėje, 
ar abiejose, ar vien tik jo priešakinėje dalyje, ar tik 
užpakalinėje, arba abiejose liežuvio dalyse kartu. 

. Skonis gali būti sumenkėjęs (ageusis), ar sustip- 
rėjęs (hipergeusis); jis gali būti iškreiptas (disgeusis), 
kai žmogus, gaudamas vieną erzinimą, jaučia kitą; 
arba skonio pojučiai gali atsirasti savaime, be jokių 
išorinių erzinimų (parageusis).  Hipergeusis ir disgeusis 
dar mažai mokslo ištirti, todel dabartiniu laiku diag- 
nozinės reikšmės neturi.  Ageusis rodo į tai, kad 
skonio keliai kurioj nors vietoj užgauti, o parageusis, — 
kad jie vienaip ar kitaip įtraukti į erzinimą. Pav.: jei 

skonio pakitimas apima vieną tik priešakinę liežuvio 
dalį arba tik vieną užpakalinę, seiletekiui kartu Ssuma- 
žėjus, tai tas rodo į periferinę skonio kelių užgavimą; 
jei skonio pakitimas tuo pat laiku apima ir priešakinę 
ir užpakalinę liežuvio dalį, anestezijai prisidėjus, tai tas 
rodo į centrinių skonio kelių užgavimą; jei tada pa- 
stebimas veido ar rankų paralyžius, tai tas rodo į skonio 
centrų užgavimą smegenų žievėje ir tt. 

Užuodimo bei skonio simuliavimas vargu kada 
pasitaiko, nes publika jų reikšmę menkai tesupranta, 
Be to, nors šioj srityj simuliavimas ir sektųsi, vis tik 
jis negalėtų apsimetėliui duoti jokios apčiuopiamos 
naudos, nes užuodimas bei skonis nelaikoma svarbiu 
dalyku, užtat šių jausmų tyrimas turi vien tik diagno- 
Zinės reikšmės, aplamai nervų ligoms ir jų simuliavimui | 
pažinti. 


III. 


Regėjimas yra žmogaus gabumas matyti aplin- 
kinius daiktus. Regėjimo pojučiams įgauti, žmoguje 
yra poriniai organai, kurių kiekvienas susideda iš 
išorinės priešakinės dalies, t. y. pačios akies, ir vidujinės 
užpakalinės, — t. y. nervų aparato. Akis yra regėjimo. 
paveikslams paruošti, kad būtų lengviau juos įgauti, 
Oo nervų aparatu įgaunama regėjimo pojučiai. 

Akis yra maždaug obuolio formos, todel ir vadi- 
nama akies obuoliu (bulbus oculi). Akies obuolys yra 
susidaręs iš trijų viena kitoje sudėtų plėkšnelių. Išorinė 
plėkšnelė vadinama baltąją arba kietąja (sclera); prie- 
šakinė jos dalis yra skaidri raginė (cornea) ir atrodo 
įdėta į sklerą kaip stiklas į laikrodį. Antroji plėkšnelė 
yra indinė (chorioidea); priešakinė jos dalis būna 
įvairių spalvų, todel vadinama rainąja (iris); rainosios 
plėkšnelės viduje yra anga, vadinama vyzdžiu (pupilla); 
rainojoje plėkšnelėje: esančių raumenų (mm. dilatator 

ir sphincter pupillae) dėka, vyzdys gali plėstis (my- 
driasis) ir trauktis (miosis). Už rainosios plėkšnelės 
yra lęšiukas (lens crystallina), kurs turi apvalią abipu- 
siai iškilą formą ir laikosi prie rainosios plėkšnelės 
tam tikru ryšeliu (zonula Zinnii), kurio įsitempimvi 
kintant, lęšiuko iškilumas galididėti ar mažėti (acco- 
modatio). Lęšiukas pridengia vyzdį ir skiria akies 
vidų į dvi dali: priešakinė dalis — pripildyta vandenėtu 
skystimu, 0 užpakalinė — užimta stiklo pavidalo kūnu 
(corpus vitreum). Trečioji vidurinė akies obuolio 
plėkšnelė, sudaryta regėjimo nervo (n. opticus) išsiša- 
kojimų, vadinama tinkline (retina) ir yra periferinis 
aparatas regėjimo pojučiams įgauti. Iš priešakio akį 
uždengia vokai; iš vidaus jie iškloti jungiamąja glei- 
vine (conjunctiva), kuri nuo vokų pereina ant prieša- 
kinio akies. obuolio paviršiaus iki raginės plėkšnelės. 

Tinklinės plėkšnelės skaidulos sudaro regėjimo 
nervą, „kuris, išėjęs iš akies obuolio, krypsta pro tam 
tikrą pagrindinio kaulo skylę (ioramen opticum ossis 
sphenoidei) į kiaušo vidų, kur priešpilkąjį kriaušą 
(tuber cinereum) ant turkų balno (sella turcica) dalinai 
kryžiuojasi (chiasma) su antrosios akies regėjimo 
nervu. Pradedant nuo chiazmos regėjimo laidininkai 
gauna regėjimo traktų pavadinimą (tractus opticus). 
Einant toliau, regėjimo trakto skaidulų dalis krypsta 
į priešakinį kelies formos kūną (corpus geniculatum 
anticum) ir iš ten į rėgėjimo centrą, esantį vidujiniame 
užpakalinės dalies smegenų žievės paviršiuje; šis centras 
asociacinėmis skaidulomis susisiekia su antruoju centru, 
esančiu išoriniame užpakalinės dalies smegenų žievės 
paviršiuje. Antroji regėjimo trakto skaidulų dalis kryp- 
“sta į keturkalvį (corpus guadrigeminum), o trečioji — 
į regėjimo kriaušą (thalamus opticus). 

Regėjimo organų tyrimas turi didelės diagnozinės 
reikšmės ne tik pačių akių, jų laidininkų bei centrų 

ligoms pažinti ir jų simuliavimui atrasti, bet ir aplamai 
daugeliui kitų nervų ligų patvirtinti. 

Vokai turi reikšmę tuo, kad, reikalui esant, 
uždengia ar atidengia akis ir tuo būdu saugoja jas 
nuo galimų erzinimų ir gresiančių pavojų. Vokų judė- 
jimai pareina nuo šių raumenų funkcijų: 1) viršutinį 
voką keliąs raumuo (m. levator palpebrae superioris), 
įnervuojamas akį judinančio nervo (n. oculomotorius); 
2) skritulinis vokų raumuo (m. orbicularisorbitae), 
kurio pagelba akis užsimerkia; šis raumuo įnervuoja- 
mas veido nervo (n. facialis). 

- Akį judindančio nervo paralyžiui esant, be kita 
ko, įvyksta viršutinio voko nusmukimas (pto sis): 
vienapusis ar abipusis, visiškas ar nevisiškas. Ptoziso 
simuliavigas neretai pasitaiko. Visų lengviausia nuduoti 
abipusį visiškąjį ptozisą; tam nereikia jokių ypatingų 
pastangų, O tik užsimerktį ir užtektinai ilgą laiką išlai- 
kyti ši padėtis. Abipusio visiškojo ptoziso simuliavimą 
štai kaip pažįsta: 

1) Jei tiriamajam pasiūlysime žiūrėti aukštyn, tai 
tikras ligonis, pakreipęs akių obuolius aukštyn, 
neįstengia ir vokus pakelti, nes juos keliantieji 
raumens jame paralyžiuoti, užtat jis nenoromis 
užverčia galvą kiek aukštyn ir įtempia kaktos 
raumenis, del ko tarp jo vokų atsiranda nedidelis 
plyšelis; apsimetėlis gi šiuo atveju, verčiant akis 
aukštyn, sykiu nenoromis koordinacijos dėliai 
įtempia ir vokus keliančius raumenis, kurie jame 
juk sveiki; užtat, kad išvengtų akių atmerkimo, 
jis turi įtempti ir vokus užmerkiančius raumenis, 
nuo ko vokai ima po truputį drebėti. Be to, 
apsimetėlis paprastai perdaug užverčia galvą, tarp 
vokų nedaro jokių plyšių, bet kaktos raumenų 
įsitempimas ir jamegali būti. 

2) Tikrai ptozisu sergantysis, kad matytų, dažnai 

pirštais pakelia savo vokus, o apsimetėlis tai 
beveik niekados nedaro. Jei pats tiriantysis pakels 
apsimetėlio vokus, tai pastebės iš jo pusės lyg 
ir priešinimąsi; jei apsimetėliui pirštais atmerksime 
akis ir, jam pasiūlę žiūrėti aukštyn, pirštus atlei- 
sime, tai, jam užsimerkiant, nepastebėsime to 
pasyvumo, kaip tikro ligonio. 

Kur kas sunkiau nuduoti vienapusį ptozisą; tai 
gali padaryti tik asmens, turintieji trumpą vokų odą, 
iuo pat laiku smarkiai įtempdami vokus užmerkiančius 
raumenis; jei tokį apsimetėlį priversime žiūrėti aukštyn, 
tai jis nieku būdu neįstengs išlaikyti vieną akį užmer- 
ktą. "Dar sunkiau nuduoti nevisiškąjį ptozisą; tam 
tikslui apsimetėliai kartais ima raišiotis akis, tuo būdu 
pratindami vokus prie tam tikros padėties. 

Kai kada taip pat pasitaiko ir stipraus liguisto 
akis užmerkiančių raumenų įsitempimo (blepharos- 
pasmus) simuliavimas, kurs nuo ptoziso galima atskirti 
sulig vokų kraštų drebėjimu. Blefarospazmas gali pa- 
reiti nuo liguistų regėjimo nervo arba nuo jautrumo 
trilypio nervo dalies pakitimų. Bleiarospazmo simu- 
liavimą pažinti nesunku, tiriamąjį tėmyjant, kai jis 
miega arba mano, kad juo nieks nesiįdomauja. 

Konjuktivos ligų simuliavimas labai dažnai 
pasitaiko ir yra dažniausiai ligų simptomų padirbimas;: 
konjunktivą arba erzina rankomis ar kitais daiktais 
trindami, arba teršia įvairiais nešvarumais, 0 Kartais 
griebiasi net ją žeisti ar prideginti. Kartais šiais atvejais 
žeidžia taip pat sklerą, raginę ir net lęšiuką, ko pasek- 
mės gali būti raginės sudrumzlėjimas ir net katarakta. 

"Apsimetėlis dažniausiai sužaloja sau tik vieną akį, nes 
gadinti abidvi aki ir tuo būdu nors ir laikinai mažinti 
sau regėjimą jam, žinoma, nepatogu. Visos tokiu 
būdu įvykusios ligos, jei tik čia neatsiranda pastovių 
kuno gadinimų, labai lengvai prašalinamos ir pažįsta- 


ADS 


mos. Tam tikslui reikia tik gana ilgam laikui sutverti 
tiriamajam tokios sąlygos, kad jis negalėtų toliau erzinti 
ir teršti savo akis; paprastai jis talpinamas ligoninėn, 
kur atidžiai prižiūrimas, o reikalui esant, jo akis tam 
tikrai užriša, kad negalėtų jas liesti. 

Kartais taip pat tenka tėmyti ir žvairūmo 
(strabismus) nudavimas. Žvairumas yra akies obuolio 
padėties pakitimas ir jos judėjimų apribojimas. Tikras 
žvairumas pareina nuo tam tikrų raumenų paralyžiaus. 
Akies obuolio raumens yra trijų rūšių; tiesusis išorinis 
bei vidujinis, tiesusis viršutinis bei žemutinis ir įstrižasis 
viršutinis bei žemutinis. Vieno ar kito šių raumenų 
paralyžiui esant, akies obuolys pakrypsta likusio sveiku 
paralyžiuojoto raumens antagonisto pusėn, pav.: jei 
paralyžiuotas tiesusis išorinis raumuo, tai akies obuolys 
pakryps vidun; jei paralyžiuotas tiesusis viršutinis rau- 
muo, tai akies obuolys pakryps žemyn ir t. t. Zvai- 
rumo nudavimas, nors ir galimas, bet neilgą laiką; 
pakitusi akies obuolio padėtis visai negalima išlaikyti, 
jei tiriamąjį priverstume vartyti akis, užtai žvairumo 
nudavimas pažinti nesunku. 

Dažniau pasitaiko tikrai žvairų asmenų nusiskūn- 
dimų diplopija, t. y., kad jiems dvilypiuojasi akyse. 
Zvairumui esant, tai pareina nuo to, kad del akies 
obuolio padėties pakitimo ir jos judėjimų aprėžimo 
regėjimo pojučius abiejose akyse įgauna kitokios tin- 
klinės plėkšnelės vietos. Tada, atsižvelg ant į akies 
obuolio pakrypimo linkmę (horizontiškai ar statmeniš- 
kai), dvilypiai atrodantieji daiktai išrodo esą ar vienoje 
plokštumoje, ar kitokiose, t. y. vienas aukščiau kito. 
Tačiau, laikui bėgant, žmogus prisitaiko prie žvairumo 
ir dvilypumas jo akyse išnyksta. Sis prisitaikymas 
atsiekiamas ypatinga galvos padėtimi ir sveikojo akies 
obuolio pakreipimu, žiūrinėjant kurį nors daiktą. 

Diplopijos tikrumas štai kaip pažįstama: prieš: 

tiriamojoakis kuriam atstume laiko kurį nors daiktą, 
pav., pirštą, plunksnakotį ar kt., tada tikras ligonis ir 
apsimetėlis pareikš matą du daiktu vietoje vieno.“ Jei 
po to, atsižvelgiant į- žvairumo būdą, judinsime tą 
daiktą horizontiškai ar statmeniškai, tai atstumas tarp 
atrodančių dviejų daiktų turi padidėti, kai tėmijamą 
daiktą artinsime paralyžiuotojo raumens pusėn; šio 
dalyko apsimetėlis nežinos, del ko painiosis atsakinė- 
damas, kas ir parodys jo apsimetimą. 

Kartais apsimetėliai dirbtiniai išplečia savo 
vyzdžius, tuo tikslu įleisdami į akis visiems žinomo 
atropino. Toks pat vyzdžių išsiplėtimas gali būti ir 
nervų ligų kilmės del vyzdžio siinkterio paralyžiaus; 
ir vienu ir antru atveju čion paprastai įvyksta ir ako- 
modacijos paralyžius, t. y. negalėjimas regėti daiktus 
iš arti. Bet atropinas labiau veikia į vyzdžių išsiplėtimą 
negu į akomodaciją, kuri šiuo atveju greičiau atsigauna; 
o nervų kilmės vyzdžių išsiplėtimas kur kas menkesnis, 
bet užtat akomodacijos iškrikimas tada būna stipresnis 
ir ilgesnis. Ir čion taip pat, padirbimui atrasti, naudo- 
jasi tam tikru akių aprišimu, kuris tiriamajam kliudytų 
leistis į akis atropino. Dalykas paprastai paaiškėja 
per keletą dienų. 


IV. 


Funkciniai regėjimo organų iškrikimai labai dažna! 
tampa apsimetimo objektu. Dažniausiai simuliuojama 
regėjimo  nusilpimas arba aklumas viena ar abiem 
akim. Čion apsimetėlis, jei gerai pasiseks, gali tikėtis 
didelės naudos, pav.: regėjimo netekimas abiejose akyse 
arba toks regėjimo susilpnėjimas, kad žmogus negali 
atskirti artimų daiktų bruožų 1/> mtr. atstume (suskai- 
tyti rankos pirštus), einant įstatymais, mažina darbin- 
gumą 1000/,, o toks pat regėjimo netekimas tik vienoje 

„akyje — 350/5;5 aklumas viena akimi, jei antroje akyje 

regėjimas sumažėjęs pusiau, liuosuoja nuo kareiviavimo 
prievolės ir t. t. 
Regėjimo silpnumo ar aklumo simuliavimui pažinti 
yra šie būdai: 
1) Reileksinės vyzdžių reakcijos į šviesą tėmijimas. 
„ Normališkai šviesos, įtakoje vyzdžiai siaurėja del 
retinos erzinimo-i; šis erzinimasis regėjimo nervu 
eina į keturkalvį (regėjimo reflekso centrą), oO iš 
ten akies judinančiu nervu į vyzdį siausinantį 
raumenį (m. sphincter iridis). Užtat, jei nėra 
šviesos jautrumo, t. y. jei žmogus aklas, tai 
negali jame vykti ir vyzdžių susiaurėjimas šviesos 
įtakoje. Tačiau būna atsitikimų, kad nors regėji- 
mas ir užsilikęs, bet vis tik vyzdžiai nuo šviesos 
nesiaurėja; tai būna kai kurioms sunkioms orga- 
ninėms nervų ligoms esant, pav.: tabes dorsalis, 
paralysis generalis ir kt. Iš kitos pusės, kartais 
neabejotinam aklumui esant, reileksinė vyzdžių 
reakcija į šviesą gali liktis; tai būna toksiškajam 
aklumui (uremija) ar isterijai esant, arba užgavus 
žievės regėimo centrus pakiaušo srityje (sumink- 
štėjimai, patinimai), kai refleksiniai regėjimo centrai 
užsilikę. Nurodytais atvejais vyzdžių refleksai 
ar būna, ar nebūna, bet abiejose akyse, kas rodo 
į abiejų akių regėjimo stovį. Užtat abipusio 
aklumo simuliavimo pažinimas, vyzdžių refleksą 
tėmijant, gali turėti sprendžiamosios reikšmės tik 
tada, kai įsitikinta, kad viršminėtųjų ligų nėra; 
o vienapusiam aklumui esant, vyzdžio reflekso 
stoka nematančiojoj akyje yra tikras aklumo 
įrodymas. / 
2) Fiksavimo būdas, t. y. įsistebeilijimas į kurį 
nors daiktą; | 
a) Matantis žmogus, žiūrėdamas į kurį nors 
daiktą, nukreipia į jį savo žvilgsnį; tą pat 

daro ir aklasis, bet tik pirmiau tą daiktą ap- 
čiupinėjęs ir tuo būdu gavęs supratimo apie 
jo padėtį erdvėje; apsimetėlis gi tose sąly- 
gose, bijodamas pinklių, paprastai vengia į tą 
daiktą žiūrėti. 


b) Jei įtariamam vienapusio regėjimo silpnumo 


ar vienapusio aklumo simuliavime tiriamajam 
pasiūlysime prieš jį pastatytąjį daiktą tiksuoti 


ir artinsime tą daiktą prie jo nosies, tai iš, | 


tikrųjų ligotoji akis gana greit pakryps į lauka; 
o jei abi aki sveiki, tai jiedvi gali tiksuoti, 
nepakrypusi į šalį, daiktą, prikištą beveik prie 
pat jo nosies. Tačiau reikia atminti, kad 
vienos akies nukrypimas į šalį, žiūrimąjį daiktą 
fiksuojant, gali. pareiti ne tik nuo regėjimo 
silpnumo, bet ir nuo akies obuolio raumenų 
trūkumų. Kad įsitikintume tikra nukrypimo 
priežastimi, reikia tiriamajam pridengti sveikąją, 
„akį, tada, jei tikakies pakrypimas pareina ne 
nuo regėjimo silpnumo ar aklumo, o nuo rau- 


menų trūkumų, tai ji, sveikąją akį pridengus, 


vėl pakryps į tėmijamojo daikto pusę ir pra- 
dės įį fiksuoti. 

c) Jei įtariamam vienapusio regėjimo silpnumo.) 
ar vienapusio aklumo simuliavime tiriamajam 
pasiūlysime. paimti kurį nors daiktą ir laikyti 
jį prieš savo veido vidurį, tai abiem akim nor- 
maliai matantysis tą lengvai atliks, o viena 
akimi silpnai matantysis ar vienapusiai aklasis 
- padės minėtąjį daiktą prieš savo veidą, bet ne. 
ties jo viduriu, o tarp vidurio ir sveikosios 
akies. Reikalas toks, kad vienakis ar viena 


akimi menkai matąs neturi ABLEjAE optiškojo 4 


supratimo apie vidurinę liniją. + 


3) Tyrimas prizme: 

a) Jei įtariamam abipusio ar vienapusio aklumo 
simuliavime tiriamajam pasiūlysime laisvai žiū- 
rėti pirmyn (vienakiui tada užriša sveikąją akį), 
tai bent kiek matantysis paprastai nukreipia 
savo žvilgsnį į kurį nors daiktą, pav.: durių 
raktą, žibančią žvakę, vinį ir t. t. Jei tada prieš 
tiriamojo akį staiga pakišime prizmę, laužian- 
čiąja briauna aukštyn ar žemyn, tai to daikto 
vaizdas, į kurį jis žiūri, pakryps prizmės briau- 
nos pusėn, 0 tiriamasis, jei tik jis bent kiek 
mato, refleksiškai pakreips akį ta pat linkme. 

b) Jei įtariamam vienapusio aklumo simuliavime 
tiriamajam staiga pakišime prieš jo neva ne- 
sveikąją akį prizmę laužiančiąja briauna į vidų 
ar į lauką, tai, jei jis tik kiek nors mato, jam 
ims dvilinkuotis akyse, kas galima sužinoti 
sulig jo gautuoju įspūdžiu, o taip pat ir iš to, 
kad jis instinktiškai pajudys akį prizmės lau- 
žiančiosios briaunos link, tuo būdu stengda- 
masis atitaisyti minėtąjį dvilinkavimąsi; o jei 
jo akis iš tikrųjų nieko nemato, tai joje, Ži- 
noma, jokio Aj niai nebus ir ji nė ne 
krustels. 

c) Jei įtariamam vienapusio aklumo simuliavime 
tiriamajam, jam skaitant, pridėsime prie neva 
nesveikosios akies prizmę laužiančiąja briauna 
aukštyn ar žemyn, tai, tąja akimi matydamas, 
apsimetėlis užklius, o toliau skaitydamas ims 
maišyti aukštesnių ir žemesnių eilučių žodžius. 
Tačiau čion reikia turėti galvoje, kad tiriamasis 
kartais gali nekreipti domės į savo neva ne- 
sveikosios akies įspūdį, taip lygiai kaip ir mes, 
viena akimi žiūrinėdami pro mikroskopą, ne- 

-——>3eipiame domės į kitos akies įspūdžius. 
eb "Jei mes, viršminėtuoju būdu pritaisę prizmę 


"602 I28 

prie neva nesveikosios tiriamojo akies, jam 
liepsime vaikščioti po kambarį, arba, kas dar 
geriau, laiptais lipti žemyn, tai pastebėsime jo 
eisenos netvirtumą, nes tada, atsižvelgiant į 
prizmės padėtį, jam ims dvilinkuotis akyse ir 
grindys jam pasirodys ar pakilę, ar nusmukeę; 

o jei tiriamasis tikrai viena akimi aklas, tai, 
aišku, visos prizmės neturės jam jokios įtakos. 
4) Objektingas tariamojo neregio elgimosi tėmi- 
jimas. Tikrojo neregio judesiai labai karakteringi: 
jo žvilgsnis savotiškai įsmeigtas erdvėn, akių ju- 
desiai klaidžiojanti, rankos atkištos pirmyn ar kiek 
į šalis, kojos einant lyg ir grabalioja žemę ir 
bendrai visi judesiai netvirti ir atsargūs. Visa 
tai padirbti — nelengva. O apsimetėlis paprastai 
visu savo elgesiu stengiasi kuo ryškiausiai pa- 
rodyti, jog jis visai nieko nemato: jo žvilgsnis 
tvirtai įsmeigtas priekin; galvą jis perdaug už- 
verčia aukštyn, kas atitraukia jo domę nuo ap- 
linkinių daiktų, į kuriuos jis del to naturališkiau 
ir dažniau negureikia atsimuša; apsimetėlio ran- 
kos dažnai nuleistos žemyn; ieškodamas žinomo 
durių užrakto ir atidarydamas duris, apsimetėlis 
paprastai labiau kliūva negu tikras neregys, tuo 
tarpu kai visi žino, kaip lengva tai padaryti, nors 
„ir didžiausioje tamsumoje ar užrištomis akimis. 
Tikrai neregys, įgudęs vaikščioti laiptais, paprastai 
nedrąsiai žengia nuėjęs ar lipdamas tik pirmais 
laipsniais, o vėliau, apsipažinęs su laiptų įrengimu, 
jau drąsiau žengia, o apsimetėlis nedrąsiai kruta 
perdėm visais laiptais. Lazda tikrojo neregio 
rankose yra puikus įrankis, kuriuo jisai visai 
gudriai naudojasi, čiuopdamas sau kelią, tuo 
tarpu kai apsimetėlis, tikrai sakant, nežino ką 
su ja daryti. Užrišus akis tikrai aklajam, nuo 

to jo judesiai nė kiek nepakitės, 0 apsimetėlis 

užrištomis akimis paprastai kiek kitaip elgiasi ir t. t. 

Aukščiau buvo išnagrinėti objektyvūs aklumo bei 
regėjimo silpnumo simuliavimo pažinimo būdai; šių 
būdų patogumas yra tas, kad tiriamojo pareiškimai, 
kurie juk gali būti melagingi, čion visai neimami do- 
mėn, 0 išvados daromos tik remiantis tiriančiojo ob- 
įektyviais patyrimais. Tačiau, šios rūšies simuliacijai 
pažinti, naudojasi taip pat ir subjektyviais tyrimo bū- 
dais, t. y. tais, kurie remiasi paties tiriamojo pareiški- 
mais. Kad šiuose pareiškimuose lengviau būtų tiesa 
surasti, griebiasi įvairių gudrumų bei pinklių, kurių 
tikslas yra tas, kad arba priverstų tiriamąjį neju- 
čiomis sakyti tiesą, arba kad jo melagingus pareiški- 
mus privestų prie ryškaus absurdo. 

1) Regėjimo aštrumui nustatyti, paprastai naudojasi 
tamtikromis lentelėmis (Monoyer), pirmiau, rei- 
kalui esant (myopia, hypermetropia), koreguojant 
akių refrakciją atatinkamais stiklais. Įtarus re= 
gėjimo silpnumo simuliavimą, naudojasi ne vi- 
siems žinomomis lentelėmis, kurias apsimetėlis 
iš, anksto gali įsidėmėti, bet arba atskirais žen- 
klais ar raidėmis, arba lentelėmis visai kita, ap- 
simetėliui nepažįstama, šrifto eile. 

Kartais, kad tiriamąjį supainiotų, jam siūlo 
skaityti vieną po kitos vienodas lenteles, bet taip 
įtaisytas, kad kiekvienoje sekamoje lentelėje šrii- 
tas vienu numeriu (!/14) smulkesnis negu pirmes- 
nėje. Cia raidžių ar ženklų didumo skirtumo 
tiriamasis visai nepastebės, užtat, nusprendęs skai- 
tyti, pav., tik tris viršutines eilutes, jis pats, nenorė- - 
damas ir nesuprasdamas, perskaitys smulkesnes 
eilutes. Aišku, kad visiems šiems bandymams šviesa 
turi būti visai vienoda; geriausia, jei šviesos šalti- 
nis, pav. lempa, langas ar kt., yra už tiriamojo. 

"Kartais gaunama nuo tiriamojo apsimetėlio 
supainiotų ir prieštaraujančių parodymų, leidžiant 
jam skaityti lenteles, kurias čia artina, čia stumia 
- toliau nuo jo. Tiriamasis tada negali kaskart tik- 
rai suprasti, koks atstumas tarp jo ir lentelės, 
ir apsimesdamas nežinos, kada ir kokią eilutę 
turi skaityti, kad neišsiduotų, o tiriantysis tą ge- 
rai žino ir ima domėn. Kartais, kad apsimetėlį 
supainiotų, taip daro: pasiūlo jam skaityti raides 
lentelėje, kybančioje, sakysim, 4 mtr. atstume 
nuo jo; leiskim, kad jis perskaitys dvi viršutini 
eiluti ir pareikš, jog kitų eilučių neįskaito. Tada 
lentelę kabina jam ant krūtinės, stato jį prieš 
veidrodį 2 mtr. atstume nuo jo ir jam primena, 
kad atstumas nuo įo iki veidrodžio dukart ma- 
žesnis, tai perskaityti veidrodyje jis privalo dvi- 
gubai daugiau eilučių.  Cion dažnai apsimetėlis, 
nežinodamas atspiadėjimo dėsnių ir nesupras- 
damas, kad šiuo atveju atstumas veidrodyje at- 
sispindėjusios lentelės nuo jo iš tikrųjų lieka tas 
pats, t. y. 4 mtr., perskaito du kart tiek eilučių, 
kas ir išduoda jo apsimetimą. Žinoma, šiame 
bandyme reikia naudotis tokiomis raidėmis ar 
ženklais, kurie, veidrodyje atsispindėję, nebūtų 
atvirkšti, pav.: A, H, I, M, O, T, V, arba žen- 


Rial oe Ana V O AIRIJA UL 


2) Vienapusio aklumo ar regėjimo silpnumo simu- 
liavimui pažinti, naudojasi taip pat spalvotaisiais 
akiniais ir spalvotuoju šriltu. >io tyrimo būdo 
principas yra tas; kad spalvotieji akiniai pralei- 
„džia tik kai kurią spektro spalvų dalį, 0 kitas 
spalvas sutraukia ir daro nematomas. Užtat, 
naudojantis spalvotaisiais akiniais kitokiais sti. 
klais abiem akim, galime sulig savo noru, ne. 

pastebimai tiriamajam, padaryti jam nematomomis 
kai kurias raides ir, jei jis vis tik jas perskaitys, 
tai bus aišku, kad jis apsimeta, nes tas raides 
įskaityti jis gali tik tariamąja nesveikąja akimi. 
Pav., pro raudonąjį stiklą neskiriame raudonojo 
šrifto baltajame dugne, o pro žaliąjį stiklą jis mums 
išrodo juodas. Užtat, jei prie tiriamojo sveiko- 
sios akies pridėsimeraudonąjį stiklą, 0 prie taria- 
mosios  nesveikosios — žaliąjį ir duosime jam 
skaityti raudonąjį šrifią baltajame dugne, tai, jei 
jis tą šriftą įskaitys, parodys savo apsimetimą. 
Toliau, tiriamajam pasiūlę šiose sąlygose skaityti 
įvairias lentelės eilutes, galime čia pat ištirti jo 
tariamosios nesveikosios akies regėjimo stiprumą. 

Kartais dar tose pat sąlygose apsi:netėlį štai 
kaip sugauna: klausia jo vardo ir pavardės, tai 
užrašo baltame popiery raudonu paišeliu (rašant, 
galima įvesti klaidą) ir duoda jam patikrinti tą 
užrašą; jei jis užrašą perskaitys ir nurodys jame 
klaidą, tai aišku, kad jis apgavikas, nes tikrai 
aklasis viena akimi bendrai įąja nieko nemato, o jo 
* sveikoji akis juk raudonu stiklu pridengta ir taip 
pat negali matyti raudono užrašo baltame dugne. 

Kartais tam tikslui pagamina tam tikras 
lenteles, kuriose atskirų raidžių ar ženklų dalys 
nudažytos raudonąja spalva, pav. P, P, I, I, 
oe aiBi EBS La L, rūsis, Pūti, I ova ir 


t. t. Tiriamasis, kurio sveikoji akis pridengta rau- 
donuoju stiklu, o tariamoji nesveikoji — žaliuoju, 
jeigu tik jis tikrai vienakis, tai tą lentelę štai kaip 
perskaitys: P, P, I, I, I, LL, A, Į, --, rūsis, Pūti, 
lova; O jei jisai apsimetėlis ir abiem akim mato, 
tai tą pat lentelę štai kaip perskaitys: B, R, L, T, 
EE AS =|=) rūšis, Būti, kovą. . 

3) Vienapusio aklumo ar regėjimo silpnumo si- 
muliavimui pažinti, naudoja tam tikrus prietaisus, 
pseudoskopais vadinamus, sudarytus iš dviejų 
viena per kitą smailukampu pralei stų vamzdelių. 
Akim skiriami vamzdelių plyšiai vienas nuo kito 
yra vyzdžių atstumu; O prieš priešingus vamzde- 
lių plyšius, kai kuriame nuo jų atstume, talpi- 
namos lentelės su šriitu. Kad tiriamasis nega- 
lėtų matyti vamzdelių kryžiavimosi, visam prie- 
taisui įrengtas tam tikras iutliaras. Pseudoskopo 
įtakoje įvyksta regėjimo linijų kryžiavimasis, t. y. 
kairėje stovinčius daiktus mato dešinioji akis, 
o . dešinėje esančius — kairioji akis. Cion įvyksta 
regėjimo suklaidinimas, t.y. tiriamasis yra visai 
įsitikinęs, jog jis mato dešinįjį daiktą dešiniąja 
akimi, o kairįjį daiktą kairiąja akimi, tuo tarpu 
kai iš tikrųjų tas yra visai atvirkščiai Tas regė- 
jimo suklaidinimas tiek vykęs, kad net žinant, 
kame dalykas, sunku nuo jo atsikratyti. Užtat 
šis „būdas duoda labai. gerų rezultatų vienapusį 
apsimetimą tiriant: tiriamasis, norėdamas paro- 
dyti, kad viena akimi jis visai nemato arba labai 
menkai temato, kaip tik, tuos trūkumus parodys 
savo sveikojoje akyje. 

Regėjimo dissimuliacija gana retai 
pasitaiko ir dažniausiai liečia regėjimo stiprumo per- 
dėjimą arba nesugebėjimo spalvos skirti užslėpimą. 

ios rūšies dissimuliacijos papraspai griebiasi asmens, 
būtinai norintieji įstoti į specialią tarnybą, nav.: 
gelžkeliečių, jūrininkų ir kt. Regėjimo dissimulia- 
ciją pažinti nesunku, naudojantis paprastaisiais ty- 
rimo būdais. Čion svarbiausia yra tas, kad tirianty= 
sis, tiriamąjį žiūrinėdamas, turėtų omenyje, kad šios 
rūšies simuliacija yra galima, ir kad jis del to atkreip- 
tų domę. 


23 


V 


Klausa yra žmogaus gabumas girdėti įvairius gar- 
sus ir skirti jų stiprumą bei atgarsius. (Garso įspū- 
džiams įgauti, žmogus turi porinius klausos organus. 
Kiekvienas klausos organas susideda iš ausies ir nervų 
aparato. Ausis garsą praleidžia; ji susideda iš grybe- 
lio, išorinės angos (išlaukinė ausis), būgnelio plėnės ir 
vidaus su kauleliais — plaktuku, priekalu bei kilpsaičiu 
(vidurinė ausis, kuri susisiekia su rykle Eustachijaus 
vamzdeliu) ir labirinto, susidedančio iš prieangio, trijų 
pusiauskritulinių kanalų ir turklelio (išvidinė ausis). 
Be to, garsą praleidžia galvos ir kiti kaulai. 


Nervų klausos aparatas prasideda iš vienos pu- 
sės turklyje išsišakojusiomis skaidulomis, sudarančio- 
mis vad. turklio nervą(n. cochlearis), kuris būtent ir 
yra garso įspūdžiams įgauti, ir iš kitos pusės priean-* 
gyje ir pusiauskrituliniuose kanaluose išsišakojusiomis 
skaidulomis, sudarančiomis vad. prieangio nervą (n. 
vestibularis), kuris valdo žmogaus statiškąją koordina- 
ciją. Toliau, susijungę, abu minėtu nervu sudaro klau- 
sos nervą (n. acusticus), kuris eina į pailgąsias sme- 
genis, o iš ten klausos nervo skaidulos kyla aukštyn 
ir, dalinai susikryžiavę su tokiomis pat skaidulomis 
priešingosios pusės, krypsta išoriniu smegenų kojelės 
kraštu ir per užpakalinį keturkalvį bei kelies formos 
kūną į klausos centrą, esantį pirmojo smilkinio vingio 
žievėje. Klausos centras yra dviejų dalių: priešakinė 
— toninė iružpakalinė — žodinė(Wernicke). Savo 
kelyje klausos nervas duoda kolateralijų regėjimo, veido 
ir kitiems nervams, užtat, klausos nervo užgavimui 
„esant, dažnai būna kartu ir minėtųjų nervų užgavi- 
mas, «as turi didelės diagnozinės reikšmės. Pav., labi- 
rinto užgaviinias apsireiškia ūžimu ausyse, galvos kvai- 
tuliu, o taip pat ir nistagmu, t. y. nenormališkais sų- 

kančiaisiais akių judesiais; jei užgautas klausos ner- 
vas savo kelyje, tai kartu paliečiama ir veido nervo 
iunkcija, kas apsireiškia periferiniais paralyžiais; jei 
klausos nervo užgavimas lokalizuojasi užpakalinėje 
kelies formos kūno srityje, tai greta su klausos nusil- 
pimu pastebima dar ir mimikos paralyžius bei he- 
mianopsija, t. y, pusinis regėjimo lauko išnykimas ir t. t. 

Klausos tyrimas prasideda ausies apylinkės apžiū- 
rėjimu: ar nėra ausies priešakyje arba užpakalyje randų, 
rodančių į buvusius sužalojimus ar ligas. Išorinė anga 
„bei būgnelio plėnė apšviečiama ausų veidrodžio pa- 
gelba ir tiriama zondu: čia nustatoma, ar nėra šioj 
srityj kurių nors atsiskyrimų, nuosėdų, patinimų, . na- 
vikų; ar nėra ant būgnelio plėnės hiperemijos, kraujo 
plūdimų, randų, įplyšimų, perplyšimų ar įsitraukimų. 
Būgnelio plėnės hiperemija pareina nuo jaudinimo sto- 
vio, kuris gali paeiti del chroniško uždegimo arba del 
traumos. Šviežias būgnelio plėnės plyšimas pažįstamas 
iš jo kraštų pajuodėjimo, kas pareina nuo išsiliejusio 
kraujo sutamsėjimo. Būgnelio plėnės įtraukimas rodo 
į senesnį susirgimą ir t. t. 

Po to tiriama, Eustachijaus vamzdelių praeina- 
mumas ir nustatoma, kaip mainosi klausa po jų pra- 
pūtimo bei kateterizacijos. Be to, apžiūrima nosis 
bei nosies-ryklės sritis ir įsitikinama, ar nėra šiose 
vietose uždegimų, patinimų, hipertrofijos, adenoidų 
išsiplatinimo ir t. t. Tačiau reikia turėti galvoje, kad 
anatominės atmainos ausų srityje toli gražu nevisuo- 
met rodo į klausos nusilpimą, o iš kitos pusės žymus 
klausos sumažėjimas neretai nelydimas jokių anato 
minių pakitimų. 4 

Klausos tyrimas daromas kišeniniais laikrodžiais, 
tam tikrais prietaisais, akumetrais vadinamais (Polit- 
zer'o ir kt), kamertonais (Bezold'o),-švilpukais (Gal- 
ton'o) ir žmogaus balsu. Viršminėtųjų prietaisų pagelba 

garsai perduodami oru arba per kaulus. Tačiau reikia 
turėti omenyje, kad žmoguje po 40 metų amžiaus 
garsų laidumas kaulais nuolatos mažėja. 

Klausos tyrimas daromas kiekvienoje ausyje at- 
skirai, kitą.ausį uždengus. Tačiau reikia turėti ome- 
nyje, kad, ausis uždengus, dar nevisai pašalinama 
klausa, pav., šnabždesys arba laikrodžio klibesiai tą- 
syk gali būti girdimi iš atstumo !/;—2 meterių. Tyri- 
mo metu tiriamasis neprivalo matyti tiriančiojo, nes 
tuomet jis gali atspėti žodžius sulig lūpų judesiais ir 
pastebėti atstumą, iš kurio garsas paeina. Užtat rei- 
kia garso šaltinis talpinti tiriamojo užpakalyj arba ty- 
rimo metu užrišti jam akys, Toliausias atstumas, iš 
kurio tiriamasis dar girdi garsą, vadinama klausos ri 
bomis; normališkai jos lygios 20 mtr., pašnabždomis 
kalbant. Cion reikia turėti galvoje, kad aukštesni 
garsai girdimi geriau negu žemesni. Balsiai kalbant, 
balsės-raidės lyg ir užkurtina priebalses; iš balsių rai- 
„„džių geriau girdimos i ir e, o blogiau a ir o. Pa- 

šnabždomis kalbant labiau girdimos priebalsės raidės; 
iš jų geriau girdimi garsai f, h, š, o blogiau p, t, k, 
r. Todel, klausos tyrimo rezultatus užrašant, reikalinga 
kas kart nurodinėti ne tik klausos ribos, bet ir gar- 
sai, kurie buvo ištarti, pav.: šeši, arti ir tt. Kamer- 
tonais klausą tiriant, nustatoma, kiek laiko girdimas 
kamertono skambėjimas, peeinąs nuo vieno jo sutren- 
kimo. 

Jei tiriant pastebėtas klausos nusilpimas, tai reika 
išaiškinti, del ko jisai paeina: ar nuo klausos organo 
garsus praleidžiančių sričių stovio, ar nuo klausos 
nervo susirgimų. Klausos nervo jaudinimumas geriau 
konsta uojamas garso kaulų laidumu, nes kaulais praei- 
nąs garsas betarpiai siekia klausos nervo. Bandymai 
rodo, kad, vienapusiam vidurinės ausies katarui esant, 
per kaulus perleisti garsai geriau girdimi užgautojoi 

pusėje; tai ir suprantama, nes šioje pusėje del esamo 
kataro garsų perdavimas oru nusilpęs arba jo visai 
nėra, užtat klausos nervo įaudinimui per kaulus per- 
leistais garsais niekas nekliudo. Ir atvirkščiai, viena- 
pusiam klausos nervo užgavimui esant, per kaulus 
perleisti garsai geriau girdimi sveikojoje pusėje. 

Jei tuo ar kitu būdu klausos tyrimas yra karto- 
jamas, tai atskirų tyrimų rezultatų skirtumas neturi 
būti didesnis kaip 2?/4; didesnis skirtumas rodo į tai, 
kad tiriamojo atsakymai melagingi. Tačiau reikia turėti 
galvoje, kad kartais, pav. po sužalojimų, klausos su- 
mažėjimas apsireiškia ne iš karto, O pamaži ir kad, 
pav., traumatinei neurozei esant, galimi klausos stiprumo 
svyravimai. 

Esamųjų tyrimo mėtodžių pagelba kiekvienas 
klausos sumenkėjimas gali būti gana, tikrai nustatytas, 
tik visiškojo kurtumo arba labai žymaus klausos sūma- . 
žėjimo pažinimas daug sunkesnis ir reikalingas specialių 
tyrimo metodžių. 


VI. 


Klausos sumenkėjimo arba kurtumo viena ar 
abiem ausim simuliavimas labai dažnai pasitaiko, nes 
čion apsimetėlis jei gerai pasiseks, gali tikėtis didelės 
naudos. Pav.: abiejų ausų visiškas kurtumas, einant 
įstatymais, mažina darbingumą 5090/,, vienos ausies 
kurtumas — 100/,, išvidinės; arba vidurinės ausies 
chroniškas uždegimas — 250/,, pastovus klausos su- 
mažėjimas mažiau kaip 1!/> meterio paprastajai kalbai, 
chroniškas pūlingasis abiejų ausų būgnelio vidaus 
uždegimas arba pastovios išvidinės ausies srities ligos 
liuosuoja nuo kareiviavimo prievolės; asmens, turį 
pastovų klausos sumažėjimą mažiau kaip 5 meteriai 
paprastai kalbant arba 1!/; meterio kalbant pašnabž: 
domis, skiriami į naujokų rezervą ir t. t. 

Abipusio "klausos sumažėjimo simuliavimas štai 
„kaip pažįstama: 

Akis tiriamajam palieka atviras arba pridengia jas 
taip, kad jis visgi galėtų bent kiek matyti, ir tuo ar 
kitu būdu nustato jo klausos ribas. Po to tiriamajam 
užriša akis taip, kad jis jau nieko nematytų, ir kartoja 
pirmutinį tyrimą. Jei tiriamasis ne apsimetėlis, tai šių 
tyrimų rezultatai bus beveik vienodi, o apsimetėlis, jam 
visai akis uždengus, negalės suprasti, iš kokio atstumo 
paeina garsas, užtat pradės painiotis ir, pakartotinus 
tyrimus darant, parodys čia mažesnias, čia didesnias 
klausos ribas, kas ir išduos jį. Labai svarbu, kad, šį 
bandymą darant, tiriamasis negirdėtų tiriančiojo žing- 
snių, nes sulig jais jis gali atspėti atstumą, iš kurio 
paeina garsas ir, tuo remiantis, duoti savo atsakymus. 
Todel tyrimo metu reikia, kad arba tiriantysis apsiautų 
minkštas šliures, arba kambario grindys būtų išklotos 
kilimu, arba kad tyrime dalyvautų keletas asmenų, 
stovinčių nuo tiriamojo įvairiuose atstumuose, 

Įtariant vienapusio klausos nusilpimo simuliavimą, 
tas pats tyrimas atliekama, sveikąją ausį uždengus. 

Vienapusio kurtumo simuliavimui pažinti yra šie 
būdai: 

1) Tiriamajam uždengia sveikąją ausį tik del pažiūros, 

t. y. taip, kad įis visgi galėtų girdėti ir kad ma- 

nytų, jog tiriantysis laiko jo ausį uždengtą. Jei 

tirimaasis tąsyk pareikš nieko negirdįs, „tai jis 
apsimetėlis. Pav., tiriamajam užkemša sveikąją 
ausį kuriu nors kamščiu, turinčiu savyje nepa- 
stebimą skylelę, sakant, stiklinį vamzdelį arba 
ausies veidrodėlį. Jei tiriamasis po to sako, kad 

“jis nieko negirdi, tai aišku, kad jis apsimeta. 

2) Į abi tiriamojo ausi įstato po guminį vamzdelį, 
kuriuodu pratęsiamu per sieną į gretimą kambarį; 
ir ant jų galų uždedamos leikos. Bandymui kon. 

troliuoti nuo kiekvieno vamzdelio pritaiso dar po 
vieną šaką, kurių galai įstatomi į ausis dviem 
liudininkam.  Tiriantysis greit taria čia į vieną, 
čia į antrą leiką atskirus žodžius ar skaičius ir 
siūlo tiriamajam juos kartoti. Apsimetėlis tada 
paprastai painiojasi ir kartoja taip pat ir tuos 
žodžius, kurie jam buvo tariami į tariamąją kur- 
čiąją ausį, kas ir išduoda įį. 

Du tyrėju pėr du vamzdeliu, kurių galai įdedami 
vienas į sveikąją tiriamojo ausį, o antras į tariamąją 
kurčiąją, taria vienlaik į taktą atskirus žodžius, 
skaičius arba kurį nesudėtinį apsakymėlį, ir siūlo 
„tiriamajam girdima kartoti; jis, žinoma, tai atliks 
be jokių kliūčių. Vėliau vienas tyrėjų pradeda 
atsilikti nuo antrojo vienu ar dviem skiemenim 
arba taria visai kitus žodžius. | vieną tikrai 
kurčiąją ausį šitas manevras nepadarys jokio 
įspūdžio ir jis kartos tą, ką girdi sveikąja ausimi 
vienodai gerai, kaip ir pirmiau, O apsimetėlis, 
girdįs tąsyk vienlaik nevienodus žodžius vienoje 
ir antroje ausyje, pradės painiotis atsakinėjant, 
kas ir parodys jo apsimetimą. 

Abipusį kurtumo simuliavimą pažinti gana sunku, 
nes čion tiriamasis, užtektinai susivaldąs, nuduodamas 
ėsąs kurčias, gali atkaklial ir neribotą laiką vaidinti. 
savo rolę. Tiesai nustatyti, reikalinga visų pirma tikrai 
išaiškinti patikimų liudininkų parodymais, kada ir ko- | 
kiomis aplinkybėmis tiriamasis nustojęs klausos ir 
kaip vystėsi toliau jo kurtumas. Cia reikia turėti gal- 
voje, kad kurtieji iš prigimimo arba iš mažens (artutinai 
iki 7 met.) tampa nebyliais, o klausos netekę vėlybe- 
sniame amžiuje, nors ir gali kalbėti, bet jų kalba . 
žymisi ypatingu šiurkštumu ir neturi savyje intonacijos, 
S žymiai skiriasi nuo turinčiųjų normalią klausą 
alDOS, 


3 

Asmenų, įtariamų abipusio kurtumo simuliavime, 
tėmijimas turi būti atliekamas atkakliai, ilgą laiką ir 
visokiomis gyvenimo aplinkybėmis, pav.: kada tiria- 
masis vienas lieka, kada jo dėmesis nukreiptas į kurį 
nors pašalinį daiktą, kada jisai yra susijaudinęs ir t. t. 
Tiriamojo tėmijimas geriau daryti ligoninėje, kur jį 
gali žiūrėti ne tik gydytojas, bet ir ligoninės personalas 
“bei kiti ligoniai; tada dažnai atsitinka, kad jis neišlaiko 
savo būdo ir pasirodo esąs apsimetėlis.  Abipusio 
kurtumo simuliavimas pažinti galima sulig tais pėrdė- 
jimais, kuriuos paprastai apsimetėlis naudoja, pav.: jis 
sako, kad visai nejaučia grindų drebėjimo, kai užpakaly 
jo kas nors trepsi, arba jam prie dantų prikišto ka- 
mertono drebėjimų ir f. t. Be to, tam tikslui dažnai 
vartoja ir gudrių pinklių, kurios kartais duoda gerų 
rezultatų. Iš specialių metodžių naudojasi šiuo. Jei 
turintį normališką klausą žmogų glostyti per rūbus 
pakaitomis čia ranka, čia šepečiu, tai jis skiria vieną 
palytėjimą nuo kito tik klausa, bet ne jausmu, kaip 
tai jam rodosi; užtat jei, pav., jam per nugarą pratęsti 
ranka, o vienlaik per savo krūtinę šepečiu, tai jis jaus 
įspūdį, būk tai jį glostė šepečiu. Jei tiriamajam už- 
dengti ausis, kad jis nieko negirdėtų, arba jei jisai 
kurčias, tai jis neskirs rankos glostymo nuo šepečio 
glostymo, nes klausos įspūdžių jis tąsyk įgauti negalės. 
Apsimetėlis gi, manąs, kad jis skiria rankos glostymą 
nuo šepečio glostymo tik jausmu, duos tikrus atsaky- 
mus, kas ir parodys jo apsimetimą. Prieš šį bandymą 
pradedant, galima net tiriamajam įkalbėti, jog jis rankos 
glostymą nuo šepečio glostymo skirs tik jausmu: įį 
glosto, pav., per krūitnę ranka, O po to šepečiu ir 
sako: „jug tiesa, jūs jaučiate, kai jus glosto ranka 
ir kai šepečiu.“ Tiriamasis, nesuprasdamas, kame 
dalykas, ir vadovaudamasis šiuo atveju ne tik klausa, 
bet ir regėjimu, tai patvirtins, nes iš tikrųjų jam pasi- 

rodys, kad jis skiria šiuos glostymus jausmu. Vėliau 
tas pats bandymas daromas ant tiriamojo nugaros, 
kur jisai jau, žinoma, matyti nebegali ir savuose 
atsakymuose vadovaujasi vien tik klausa. Šį bandymą 
darant, reikalinga, kad šepečio platumas būtų maždaug 
lygus 3—4 tiriančiojo rankos pirštams, kuriais jis daro 
glostymus, nes kitaip tiriamasis sulig glostančių paviršių 
skirtumu gali atspėti, kuo jį glosto, ir bandymas tąsyk“ 
nustos savo vertės. Be to, reikalinga, kad tiriamojo 
rūbai būtų gana stori, nes kitaip šepetys, glostant, | 
< gali jį įdurti, iš ko jis supras, kad čion šepetys, 0 ne 
ranka. 

Žinoma, visi pasikalbėjimai su tariamuoju kur- 
čiuoju privalo daryti arba raštiškai, arba mimikos 
pagelba, jei jisai beraštis, kad neduotų jam pirm laiko 
suprasti, kad netiki jo kurtumui, nes tada jis gali visai 
atsisakyti duoti by kokių atsakymų arba atsakinėti 
tyčiomis melagingai, kas užtrukdys jo apsimetimo pa- 
žinimą. 

Kartais taip pat pasitaiko tėmyti ir klausos su- 
mažėjimo  dissimuliaciją; tada tiriamasis, norėdamas 
užimti kurią nors atsakomingą vietą, nuduoda gerai 
girdįs, tuo tarpu kai jis girdi menkai. 

Klausos stiprumo dissimuliacija pažinti nesunku, 
vartojant paprastas tyrimo priemones ir būdus. 


1 Teismo, Medicina. Šv 


SR, gijos Knygy 
ar 2 eismo. Tiedicipinio I 


ė pan vadovėlis. 
IZ 1923 m Aps ; SUk n 
g ao nilenos: ainas Teleing, 
a „Minist. 1923 m. I leidinys, sukrauta Ne 
: "pat Saga da Sei ai 
V Es 4 Apsimetimas AS 1092 m.. 

5). A as Akis Ka 

1924 m: AS 

A 6) Kenas 
„1924 m B 


a 62) 21 Ut 
"m. leidinys; Alis V. ad ago Ik bios 


LIETUVOS NACIONALINĖ 
MARTYNO MAŽVYDO BIBLIOTEKA 


mi V 


„as nacionalinė 


Mažvydo biblioteka 


= III 


